Sveitarstjórn Húnaþings vestra hefur sent frá sér harðorða yfirlýsingu vegna alvarlegra aðstæðna í sveitarfélaginu síðustu daga í kjölfar óveðursins sem gekk yfir landið . Segir þar að ljóst sé að allir helstu opinberu innviðir samfélagsins hafi brugðist í veðuráhlaupinu . Sveitarstjórnin tekur því í sama streng og sveitarstjórn Skagafjarðar sem einnig sendi frá sér harorða yfirlýsingu fyrr í dag , líkt og Fréttablaðið greindi frá . Í sinni yfirlýsingu sagði sveitarstjórnin að ástandið í byggðarlögum á norðanveru landinu væri óboðleg . Í yfirlýsingu sveitarstjórnar Húnaþings vestra er tekið fram að starfsfólk og sjálfboðaliðar sem staðið hafi vaktina hafi unnið þrekvirki síðustu daga , við að koma á rafmagni , fjarskiptum og greiða fyrir samgöngum . Fórnfýsnin sé íbúum algerlega ómetanlegt . Nú hafi Húnaþing vestra verið rafmagnslaust í rúmlega fjörutíu klukkustundir , hlut sveitarfélagsins ekki enn kominn með rafmagn og ekki vitað hve lengi það ástand varir . Ljóst sé að nú þegar hafi talsvert tjón orðið hjá íbúum og eykst það eftir því sem tíminn líður . Óásættanlegt að tengivirkið í Hrútatungu hafi verið ómannað „ Það er algerlega óviðunandi að grunnstofnanir samfélagsins , RARIK , Landsnet og fjarskiptafyrirtækin hafi ekki verið betur undirbúin og mönnuð á svæðinu en raun ber vitni . Aftur á móti voru Björgunarsveitirnar og Rauði krossinn , sem rekin eru í sjálfboðavinnu , vel undirbúin og komin með tæki og fólk á staðinn áður en veðrið skall á . “ Þá segir enn fremur í yfirlýsingunni að óásættanlegt sé að tengivirkið í Hrútatungu hafi verið ómannað „ þrátt fyrir yfirlýsingar Landsnets um annað . “ „ Engin varaaflsstöð er í Húnaþingi vestra og hefði verið hægt að lágmarka vandann ef slík stöð væri staðsett á Hvammstanga . “ Þá er bent á í yfirlýsingunni að í kjölfar rafmagnsleysisins hafi öll samskiptin dottið út , farsímasamband og Tetra kerfi lögreglu . Lífsspursmál sé að íbúar sveitarfélagsins geti náð í viðbragsaðila ef alvarleg slys eða veikindi ber að höndum . „ Engin varaaflsstöð er í Húnaþingi vestra og hefði verið hægt að lágmarka vandann ef slík stöð væri staðsett á Hvammstanga . “ Segir í yfirlýsingunni að grafalvarlegt að ekki sé starfsstöð lögrelgu á svæðinu sérstaklega við aðstæður líkt og þessar . Sveitarstjórnin hafi ítrekað vakið máls á því án nokkurra undirtekta . Þá lýsir sveitarstjórnin áhyggjum yfir því að ekki sé varaaflstöð við Heilbrigðisstofnun Vesturlands Hvammstanga . Er hvatt til að bætt verði úr því hið snarasta en sveitarstjórnin mun á næstu dögum óska eftir fundum með RARIK , Landsneti , Heilbrigðisstofnun Vesturlands , lögreglu og stjórnvöldum .